Diari Oficial de la Generalitat Valenciana


Sumari del DOGV 7172, del 13-12-2013 (2013/11189)

RESOLUCIÓ de 20 de novembre de 2013, de la Direcció General de Transports i Logística, per la qual s'aproven definitivament els expedients d'informació pública i els plans d'acció i zones de servitud en matèria de contaminació acústica de diverses carreteres de la xarxa autonòmica de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7172

Data del DOGV
:   13-12-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/11122


Data del document
:   20-11-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

RESOLUCIÓ de 20 de novembre de 2013, de la Direcció General de Transports i Logística, per la qual s'aproven definitivament els expedients d'informació pública i els plans d'acció i zones de servitud en matèria de contaminació acústica de diverses carreteres de la xarxa autonòmica de la Comunitat Valenciana. [2013/11969]  
Per mitjà de la Resolució d'1 d'octubre de 2010, de la Direcció General d'Obres Públiques, publicada en el DOCV núm. 6382, de 22 d'octubre de 2010, es van aprovar els mapes estratègics de soroll de les carreteres de la xarxa autonòmica de la Generalitat Valenciana amb trànsit superior als 6.000.000 de vehicles/any corresponents a la primera fase d'aplicació de la Directiva 2002/49/CE, de 25 de juny de 2002, sobre avaluació i gestió del soroll ambiental.  
Per mitjà de la Resolució de 5 d'abril de 2013, de la Direcció General de Transports i Logística, i de conformitat amb el que disposa la Llei 37/2003, de 17 de novembre, del Soroll, s'han sotmés a informació pública pel període d'un mes els plans d'acció i zones de servitud en matèria de contaminació acústica de les carreteres de la xarxa autonòmica de la Generalitat amb trànsit superior a 6.000.000 de vehicles a l'any. Esta resolució es va publicar en el Diari Oficial de la Comunitat Valenciana el 26 d'abril de 2013.  
Expedients: PL-05-12, PL-06-12, PL-07-12, PL-09-12, PL-10-12, PL-11-12, PL-12-12 i PL-14-12.  
Després del procés d'informació pública, la Subdirecció General de Planificació, Logística i Seguretat va emetre un informe raonat de les al·legacions presentades i es va remetre l'expedient a la Direcció General de Qualitat Ambiental d'acord amb la disposició final primera del Decret 43/2008, d'11 d'abril, del Consell, pel qual es modifica el Decret 104/2006, de 14 de juliol.  
En virtut del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i de conformitat amb el que disposa la Resolució de 27 de febrer de 2012, de la consellera d'Infraestructures, Territori i Medi Ambient, sobre delegació de competències en diferents òrgans de la Conselleria, resolc:  
  
Primer  
Donar per conclòs el tràmit d'informació pública previst en la Llei 37/2003, de 17 de novembre, relatiu als plans d'acció i zones de servitud acústica de les carreteres de la xarxa autonòmica de la Generalitat amb trànsit superior a 6.000.000 de vehicles a l'any.  
  
Segon  
Conformar l'informe d'al·legacions subscrit per la Subdirecció de Planificació, Logística i Seguretat en què es dóna resposta raonada a les al·legacions presentades durant el període d'informació pública, i notificar als al·legants la mencionada resposta.  
  
Tercer  
Estimar parcialment l'al·legació presentada per l'Ajuntament de Borriol respecte de la reducció de l'impacte acústic en el centre de disminuïts físics situat en la urbanització Vall d'Umbri, pròxim a la CV-10, i incorporar en el pla d'acció les mesures correctores encaminades a la minimització de l'impacte acústic en este centre.  
  
Quart  
Incloure en el pla d'acció, a instàncies de la Direcció General de Qualitat Ambiental, les disposicions previstes per a avaluar l'aplicació i els resultats del pla d'acció, així com les estimacions pel que fa a la reducció del nombre de persones afectades.  
  
Quint  
Aprovar els plans d'acció contra el soroll i la delimitació de les zones de servitud acústica relatius als mapes estratègics de soroll de les carreteres de la Generalitat Valenciana amb trànsit superior a 6.000.000 de vehicles a l'any.  
Sext  
Publicar esta resolució en el Diari Oficial de la Comunitat Valenciana, i comunicar esta resolució a la Direcció General de Qualitat Ambiental, a fi que la trasllade al ministeri corresponent.  
  
Contra esta resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures, Territori i Medi Ambient, en el termini d'un mes comptador des de l'endemà de la seua notificació, d'acord amb el que establix l'article 107.1, en relació amb els articles 114 i següents, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, sense perjuí que s'utilitze qualsevol altra via que es considere oportuna.  
Cosa que es fa pública perquè se'n prenga coneixement, en compliment del que disposa l'article 22 de la Llei 37/2003, de 17 de novembre, del Soroll.  
  
València, 20 de novembre de 2013.- El director general de Transports i Logística: Carlos Eleno Carretero.